— 472 — 



de la susdicte bonne et saincte conclusion, au très grand regret 

 des aultres gouverneurs et de tous les habitans en icelle cité. 



XI. — Lequel Pierre du Chemin a esté renvoié de ladicte pour- 

 suite sans recevoir pugnicion, à la grande faveur, solicitation et 

 instante poursuite desdictz d'Ancier et Lambelin et leurs adhé- 

 rans, au très grand regret, desplaisir et contre l'advis et oppi- 

 nion du lieutenant du juge de Sadicte Majesté en ladicte cité, 

 de tous les gens de lectre, d'autorité, et aultres gens de bien 

 d'icelle. 



XII. — Item que, par les grandes faveurs, crédictz et auctori- 

 tez que lesdicts d'Ancier et Lambelin ont usurpé en ladicte cité, 

 les gens de bien n'osoient parler ny contredire aux volentez, 

 désordonnées en ce que dessus, d'iceux d'Ancier et Lambelin, 

 pour les menasses qu'ilz faisoient dire et semer par ledict 

 Besançon. Et eulx mesmes disoient : assavoir ledict sieur d'An- 

 cier, que s'il y avoit personne que luy contredict ou parlast 

 contre son vouloir en ce que dessus, qui feroit venir en ceste 

 cité ung nombre de compaignons estrangiers qui donneroient 

 des cops de poignards aux seings et estomach de ceulx qui en 

 parleroient, et si ne oseroit-on aucune chose dire. Aultres 

 disoient qui failloit mectre une table devant l'hostel de ville et 

 l'église Sainct-Pierre dudict Besançon, pour avec des espées 

 qu'avoient esté appourtées d'Allemaigne copper des testes et 

 faire des chapperons rouges. 



XIII. — Item que, pour les causes dessusdictes, ladicte cité 

 de Besançon a esté en très grand bransle, péril et dangier 

 d'estre entièrement subvertie de la saincte foy catholicque et 

 dévotion de Sadicte Majesté, comm'il est apparant fut advenu 

 sans l'aide de Dieu, la bonne provision y mise par icelle et la 

 résistance des gens de bien y estans. 



XIV. — Item qu'il estoit tout certain et notoire que si lesdictz 

 d'Ancier et Lambelin, aians l'auctorité telle que dessus, eussent 

 aussi bien voullu tenir main au chastoy et répulsion de la secte 

 luthérienne qu'ilz faisoient au contraire, jamais n'en fut esté 

 question audict Besançon, et mains personnes y estans eust 

 oser en parler ny adhérer à icelle, car jamais l'intencion ny vou- 



